Datasets:

HANTIFARAH

/

combined_darija_dataset_cleaned

like 0

نتا ماشي ولد الحومة او تتبدا عليه بالإبادة او تيخرجو المضادات الأجسام او هنا صوبتي داكرة مناعية

لي مزيان فهاد النوع من اللقاحات انه آمن بشكل كبير لأنه متيدخلش ليك حس الفيروس اصلا

واعتقد بدا التطوير ديال هاد التقنية مع مرضيه بولا

لي كان فتاك بزاف

هدا علاش فكرو فيها باش يكون الريسك صفر من الفيروس انه او يعاود يتأكتيبا فجسم الانسان

زيد على هاد النوع د اللقاحات دغيا كيتصاوب

دغيا كتنتج

يعني ما محتاجينش تربيو الفيروس او روينة

وبالتالي غادي يكون التمن ديالو ارخص

ولكن على ما يبدو خاصة بالنوع لقاحات لوجيستيكة اكثر لأنه ظروف النقل هاد النوع من اللقاحات تتطلب درجة حرارة معينة لي ماشي ديما في متناول الجميع

وهاد الطريقة في صناعة اللقاح كورونا هي لي معتمدة عليها شركة فايزر او دابا حنا عرفنا الكلاسيكية او الجيل الجديد ولكن كاينة طريقة اخرى لصناعة اللقاح او لي هي الفيروسات الناقلة اشنو كيديرو? كيشدو شي فيروس غير ممرض ما كيمرضش او كيبدلو ليه واحد الطرف من ديالو بحيت كيزيدو فيه الكود المسول على انتاج ديال فيروس كورونا

الى لاحظتو فوق هاد الفيروس ديالو ماشي هو جا عندي الكورونا اخر ملي كيدخل الجسم تيقتحم واحد النوع ديال الخلايا وبما ان هاد الفيروس الناقل عندو فراه داك كيمشي لنواة الخلية تما فين كيتصاوب فيه العايرين عاد باش كيخرج وملي كتزيد المادة الوراثية ديالو لمصنع البروتين تتلقى راسها بدل ما تصنع الفيروس اخر كتصنع ديال كورونا تيخرج هاد البروتين برا الخلية تتجي المناعة كتقضي عليه وها انت تا حققتي الهدف وهاد التقنية هي لي خدامة بها شركة القوة ديال هاد الطريقة انها اكثر امانا او ما تتعاودش تصنع لينا الفيروس ولكن فنفس الوقت ما تتهيجش المناعة بشكل كبير حينت غير لي غادي يخرج ما كاينش فيروسات عندهم ها الأوتيجان بوحدهم

هذا علاش حتى فهاد النوع د اللقاح كتاخد جوج حقنات وبيناتهم مدة وهادو هوما الطرق اللي كيتصاوبو بيهم اللقاحات في العالم

وكل وحدة كيفما شفتو عندها نقط القوة والضعف

المغرب معول على اللقاحات لي كتعتامد على صناعة اللقاح بالطريقة الكلاسيكية ولي هي فيروس ميت زائد لقاح استرازينيكا لي يلاه شرحنا قبيلا دابا السؤال علاش اصاحبي لقاح كورونا تصاوب في قل من عام وحنا عارفين انه متوسط باش تصاوب لقاح خاصك ما بين خمسة الى عشر سنين واش هادو غادي يدقو لنا الما والزغاري بيت ولا كيفاش اللقاح باش يتصاوب تيدوز من ستة المراحل اساسية

اولا نعرفو الميكروب المسبب للمرض

وهاد المرحلة فالعادي كتاخد وقت بزاف لانه الا كتعرفو فين كيضرب اشنو كيدير بالضبط هداك الميكروب واش فيروس را ما كنت غي روينة

ولكن في حالة كورونا ما خداتش بزاف ديال الوقت لأنه هاد الفيروس من عائلة كورونا المعروفة لي كان فايت العالم مدوزها فعندنا معلومات كتار عليه المرحلة التانية نعرفو اللقاح المناسب لهاد الفيروس وكنفهمو كيفاش هاد اللقاح غادي يهيج لينا الخلايا باش تكون داكرة مناعاتية في المختبر المرحلة التالتة كنجربو على الحيوانات وهاد التجربة كنجربو فيها هاد اللقاح على الحيوان بحيث انه كنتأكدو انو هاد الحيوان صاوب لينا داكرة مناعة وما اثرش عليه اللقاح بشي حاجة خايبة

الى داز كلشي بخير وعلى خير المختبر المسؤول على انتاج اللقاح كيصاوب رابور على هاد الفيلم كامل

وكيدفعو واحد اللجنة متكونة العلماء متخصصة في هي لجنة الاخلاقيات اللي كل مرة خاصو ياخد الموافقة ديالها باش يلونصي شي تجربة وكيشرح ليهم بلي راه بغا يدوز للمرحلة الرابعة واللي هي التجارب السريرية وهاد التجارب فين تنجربو اللقاح على البشر وهاد المرحلة ديال التجارب السرية تتكون متكونة من ربعة المراحل المرحلة اللولة من تجارب السريرية كتسمى المرحلة الصفر وفهاد المرحلة الهدف تيكون هو نشوفو فقط كيفاش اللقاح كيتسارا فالدات ديال البشر وتدار هاد التجربة على فرد واحد اولا جوج دالناس وتيبقاو تحت المراقبة بالآلات المتخصصة حاضيين كيفاش المركب لي في اللقاح غادي في الذات ديال البشر حتى كيخرج عن طريق البول

من بعد كندوزو للمرحلة الموالية ولي هي المرحلة واحد

وهنا تنجربو اللقاح على عدد اكثر دناس ولكن كيبقى في العشرات باش نعرفو الأمان ديال اللقاح في المرتبة الأولى ثم واش عون الجسم انه ينتج مضادات الأجسام? الى داز كلشي بخير وعلى خير ونجحات التجربة يعني ما مرض تا شي واحد كان الامام ماضي كاندوزو للمرحلة التانية اللي هي بحال المرحلة الاولى غير هي على عدد اكبر من الناس اللي يقدر يوصل تا لخمسمية واحد وحتى هي الغاية منها نشوفو الآن ديال اللقاح في المرتبة الأولى يعني ما كيمرضش زائد نشوفو واش عاون الجسم انه ينتج مضادات الأجسام الى كانت كلشي الأمور بخير وعلى خير واللقاح ناضي كندوزو للمرحلة الثالثة وهنا التجربة تتكون على الاف ديال الناس يقدرو يوصلو لعشرات الالاف والغاية منها نعرفو واش الجسم قدر يحارب الفيروس الحقيقي ونتج ليه المضادات الاجسام وكنراقبو الأمن ديال اللقاح في المرتبة الثانية لأنه عدد الناس كتكون كبيرة يقدرو يبانو لنا شي حالات شادة لللقاح يقدر يكون مضر فيها على بعض الناس لي مابانوش لنا في التجربة الأولى والثانية وكنشوفو ماشي اعراض من الناس اللي خداو اللقاح ماشي هوما هادوك راه كتوقف التجربة قاع وقبل لا ندخلو للتجربة راه كيكون المختبر حدد البروتوكول ديالها يعني كيفاش غادي دوز على من اتعطى واشناهما الاعراض المحتملة من انها توقع وهاد البروتوكول تيكون منشور للعموم في المواقع المختصة بحال موقع ناري على تارا الانجليزية شي راناكل انايا متلا تيقول ليها تقدر طلعلي السخانة يقدر هاديك البلاصة فين دقينا البرة تولي حمرا الى غير ذلك

وتيقول الا بانو شي اعراض من غير هادو لي حددت راه غادي نوقف التجربة

وهادشي لي طرا في لقاح اللي كانت كدار التجربة ديالتو فالبرازيل

احد الناس اللي كانوا داخلين فالتجربة مات

هوما يوقفو التجربة كاملة

ملي مشاو يقلبو على سبب الوفاة ديالتو لقاو بلي السيد نتاحر

لا لا قتلهم على اللقاح فكملوا التجربة المختبر كيبقى دائما مراقب وعلى تواصل مع الناس لي دخلوا في التجربة ولو بمئات الالاف كيبقى متبعهم

طبعا كل واحد كيكون فدارو عايش الغاية انه يتعرض للفيروس ويشوفو كيفاش اللقاح ايتعامل مع الفيروس

من بعد ما كتسالي هاد المرحلة وكيوجد مختبر رابور ناضي على كيفاش دوز التجارب ديالو كاملة

او كيحدد الفعالية ديال اللقاح واشنو الكبت ديالو وكلشي داكشي وكيوجد الضوسي كبير وكيمشي يدفعو للجهة لي كتعطي الترخيص ان اللقاح يتباع

وهادي هي المرحلة الخامسة طلب الترخيص

وللمعلومة راه كل دولة كتعطي الترخيص ديالها في المغرب الجهة المسؤولة على اعطاء الترخيصات للدوايات واللقاحات هي مديرية الأدوية والصيدلة وفي ميريكان هي مديرية الغذاء والدواء وغير المعلومة عاوتاني راه منظمة الصحة العالمية راه مكتعطي لا ترخيص لا والو منظمة الصحة العالمية كتعطي توصيات ونصائح وكل دولة القرار كيبقى عندها خاصها اولا تحبس او فهاد العملية ديال الترخيص راه المديرية قبل لا تعطي الإذن را كتعاود تراجع كلشي الضوسي ديال المختبر بواحد الدرجة كبيرة كتشوف المواد لي طاح كتاصل بالناس اللي دارو التجربة شوف قاع الحيوانات اللي دوزو عليهم كولشي وهاد المرحلة فحد داتها كتاخد الوقت الى اللقاح خدا الترخيص كندوزو للمرحلة السادسة اللقاح بشكل كبير وكيستعملو الملايين د البشر ولكن المختبر لي صنع اللقاح والمديرية لي عطات الترخيص كيبقاو دايرين عينيهم على اشنو غادي يوقع الا بانو شي حالات شادة لي ما والو اللقاح وكان داكشي بشكل كبير وخايب راه يقدرو يسحبو اللقاح من السوق

وهاد القضية تطرا فالدوا بزاف ماشي فاللقاحات

شحال من دوا تسحب من السوق من بعدما داز من بحال هاد المراحل

وتبين ان انه كيضر شي لعيبات عند شي بعض الناس الى كان شي دوا بحالو فالسوق تيعالج نفس الشيء ولكن اقل منو ضررا راه كيسحبو الدوا لولاني من السوق وهاد القضية شحال من خطرة طرات وهادو هوما المراحل ستة كيفاش كيتصنع اللقاح حاليا اكثر لقاحات جاهزية راهم في المرحلة الخامسة واللي هي الترخيص

والترخيص حسب ما فهمت غادي يكون غير استثنائي كيعتامد على النتائج الأولية ديال المرحلة تمت جلب السريرية علاش اوليا لأن هاد المرحلة كتاخد وقت طويل للدول ميمكنش يتسناوه وباش يساليو نعطيوه الترخيص النهائي الوقت مكاينش الناس كيموتو وهادشي دار فقل من عام لي كيتعتابر الزمن القياسي نظرا لتوفر المعلومة على الفيروس زائد انو الدول حطات الفلوس الصحيحة باش تسرع المراحل في الريتم العادي ديال انتاج اللقاحات مقتبر مكيدوز للمرحلة الأخرى حتى كيتيقن بشكل كبير انه مغاديش يضيع رزقو فشي تجربة يعني كيضرب مليار حساب قبل لا يبدا شي مرحلة راه كل تجربة كتاكل الصرف مع لقاح كورونا هادشي ما بقاش الدول حطو الصرف عتقونا ا عباد الله راه اقتصاد كينهار

دابا اجي ندويو على المغرب واخيرا وصلنا لهاد البلاصة كتهمك على اللقاح لي غادي يكون في المغرب

المغرب منيش على جوج ديال الشركات لي تتصنع اللقاح

ولي هي شركة الصينية الإنجليزية

اللقاح شنو اعتمد على تقنية الفيروس الميت اللي كيفما سبق قلنا انه جل اللقاحات اللي فايت صوبات البشرية بهاد التقنية اذن هي طريقة مجربة واثبتت الفعالية ديالها غير هي ساوية الثمن مقارنة ها انواع لخرين اعتقد جرعة وحدة من هاد اللقاح كتسوى تقريبا مية وربعين دولار

اللقاح فالتقنية ديالتو كيعتامد على الفيروس الناقل اللي وسط منو المادة الوراثية العايرين

وهاد التقنية اللقاحات كيتقامو فيها رخص

اللقاحين بجوج في المرحلة الثالثة من التجارب السريرية الى حدود هاد الساعة لي كتسجل فيها الصوت

بالنسبة للقاح حسين وفار من المرحلة الثالثة من تجارب السرية دالت على ربعة وخمسين الف وستمية واحد فكل من الإمارات البيرو الأرجنتين والمغرب المرحلة التالتة من هاد التجارب ما دارتش كاع فالشينوا ببساطة على انه الصين حاصرت المرض بشكل كبير فولى صعيب عليها دخل معاها الناس فالتجربة اللي غادي يتعرضوا دغيا للفيروس تاعنا الفيروس ما بقاش حاصراتو

وباش المختبر يزيد يجرب قتاصر التجارب ديالو على الفئة العمرية اللي عندها تمنطاشر عام للفوق لأنه بالإحصاء تبين انه عدد الحالات الحرجة والوفيات بكورونا عند هاد الفئة ديال تمنطاشر عام لتحت قليلة ولا شبه منعدمة هادشي علاش بقاو مركزين على الطبقة اللي تمنطاشر عام للفوق الإمارات شاركت فهاد المرحلة التالتة من تجريب السريري بخمسة وربعين الف متطوع والمغرب بستمية واحد ورغم ذلك حسب الصحافة العالمية نقلا على مختبر الصين لقحات كتر من مليون واحد بهاد اللقاح يعني المختبر خدا فالصين رخصة استتنائية باش يبيع اللقاح وحتى الإمارات ترخصوا وبداو فالتلقيح وكلنا شفنا التصويرة ديال الأمير الإماراتي وهو كيتلقح وغير مؤخرا وزارة الصحة الإماراتية علنت انه نجاعة اللقاح واصلة حتى لستة وثمانين فالمية وروسيا عطات الرخصة الاستثنائية للمختبر اللي عندها فشهر تمنية باش يقدر يبدا يبيع اللقاحات ديالو وبداو الناس كيتلقحو اللقاح سميتو خمسة وكانوا يلاه سالاو المرحلة التانية من تجارب السريرية كاعما دخلو كاع في المرحلة التالتة بداو يلقحو الرواسا عالم روسيا خطير

بالنسبة للقاح استرازينيكا تجارب سريرية تدارت في جنوب افريقيا والبرازيل وميريكان على ربعين الف شخص

وحتى هوما من الفئة العمرية ديال تمنطاشر عام للفوق فهاد اللقاح يلاه خرجو النتائج الأولية ديال المرحلة التالتة من التجارب السريرية لي كيقولو انه فعالية اللقاح واصلة تال تسعين فالمية وغير المعلومة را نسبة تسعين فالمية را راه نسبة كبيرة ديال نجاعة اللقاح مديرية الغذاء والدواء د ميريكان كانت معولة غير على خمسين فالمية د النجاعة الى كانت في اللقاح راه غتعطيه رخصة استثنائية والشركة حاليا كتعاود التجارب وكتيقن من هاد المعلومة قبل لا دوز للتسويق

او مزال مخداش هاد المختبر حتى شي رخصة استثنائية باش يبيع اللقاح ديالو فحتى شي دولة

او غير المعلومة راه مزال مديرية الأدوية والصيدلة في المغرب الطبيب ما عطات حتى ترخيص حتى لقاح من هاد اللقاح عاد لحدود هاد الساعة لي تنصاوبو فيها هاد الفيديو

ببساطة لأنه مازال حتى شي شركة يعني مختبر من هاد الزوج محط طلب الرخصة نهائيا مديرية الأدوية وغالبا غادي تعطي الرخصة الإستثنائية للقاحين بجوج باش تبدا عملية التلقيح

اللي الغاية منها هو تسطيح منحنى للحالات الحرجة والوفيات بسبب فيروس كورونا ومهم جدا تخلي بين عينيك هاد المعلومة الغالى من التلقيح كامل هو تسطيح منحنى لحالات الحرجة والوفيات فالمغرب يعني رد البال في اللقاحين بجوج را خاصك جوج د المرات دق البرا باش المناعة تكون ذاكرة مناعية قوية ما بين التلقيح المرة اللولة والتلقيح المرة الثانية تيكون تقريبا شي شهر راه فهاداك الشهر راك مازال ماعندكش شي مناعة قوية ضد الفيروس

يعني خاصك ترد البال ديال بصح من العدوى

راه في التجارب السريرية لي دارت على اللقاح تيحسبو من بعدما داز سبع ايام او اكثر على التلقيح المرة الثانية عاد باش كيشوفو الجسم واش غادي يستاجب وكل جسم بوحدو كيفاش تيستاجب هذا علاش مزيان الواحد يكون كيتريني وياكل مزيان يعني ياكل متوازن ماشي بزاف باش تكون الاستجابة المناعية ديالتو مزيانة وقوية ضد الفيروس

يعني ماشي غير تلقح تقول صافي هانا اليوما تلقحت صافي انا بخير مغاديش نمرض وتمشي نقص من اجراءات السلامة راه خاصك تلقح المرة الثانية وتصبر على الأقل سبع ايام وعادا باش ديك الساعة شوف كيفاش غادي يتعامل الجسم ديالك مع كورونا الى ضرباتو ديال بصح وفي الغالب الى بغات كورونا ديال بصح وكتي ملقح مغاديش يبانو عليك شي اعراض اولا ممكن يبانو عليك اعراض خفيفة كانت غادي تكون خايبة كون ما كنتش ملقح وبالتالي غادي يكون احتمال جد ضئيل انو السيد الملقح يختنق بسبب الفيروس او يدير ليه مضاعفات خايبة والإنعاش والروينة راك عارف باش يتسطح المنحنى بالزربة المغرب معول يلقح الفئات الأكثر عرضة تا اللي المرض بحال الأطباء البوليس رجال التعليم زايد الفئات العمرية اللي تبتات الأرقام انه الفيروس تيفتك بيهم يعني الناس الكبار واللي عندهم امراض مزمنة وباش يتحاصر المرض ونتهناو منو خاص عل الأقل الثلثين ديال الساكنة تلقح باش الناس لي ملقحين يكونو حاجز ضد انتشار الفيروس

الى ضرب الفيروس شي حد ملقح دغيا المناعة ديالو غادي تكلف بيه والأهم انه مغاديش يكون معدي اولا على الأقل مغاديش يكون معدي بنفس الدرجة كون كان مملقحش زيادة على انه هو بنفسو احتمال انه يكون في حالة حرجة بسبب الفيروس تتكون شبه منعدمة او باش توصل لهاد الهدف راه خاص كيفما قلت ليك تلقح التلتين ديال الساكنة وراه هاد العملية ماشي سهلة ساهلة الدولة تتقول هاد العملية غادي ديرها في تلت شهور وبعض المختصين تيقولو هاد المدة قصيرة بزاف صعيب جدا يتحقق فيها هاد الهدف هاد عملية التلقيح الا دارت غادي كون اكبر عملية صحية دازت فتاريخ المغرب من لول المغرب غادي يشري اللقاح من عند المختبرين بالفلوس كيفما قلت ليكم تقريبا واقيلا شي مية وربعين ولاخر ما عارفش عشت تلاتين ما عنديش المعلومة بالضبط اللي مازال ما علقتهاش بطريقة خاص الوزارة تبارطاجي هاد المعلومة على قبل الشفافية راكم عارفين المغاربة غادي يستافدو من اللقاح بالمجان اعتقد صناديق الضمان الاجتماعي غادي يتحملوا النفقات على الناس اللي مشاركين فيهم واش غادي يكون التلقيح كل عام بحال اللي كاين فالانفلونزا الموسمية هذا سؤال مزيان وكاين جوج عوامل اللي كيجاوبو عليه طبيعة الفيروس ومدة الذاكرة المناعية

فيروس الانفلونزا معروف انه كل مرة ديالو كيتبدل بشكل عشوائي مع الوقت وهاد اللعيبة تتسمى طفرة جينية هاد التغير في الكود تيغير الشكل ديال لي فوق من الفيروس

وبالتالي تيولي فيروس اخر يعني واخا تكون دوزت ليه انفلونزا قبل او تكون ملقح منها العام لي فات راه العام لي وراه طفرة جينية وصاوب مختلف وبالتالي المناعة ديالك مكتعرفش الفيروس الجديد كتبقى عاقل على القديم هذا علاش كل عام كيتصاوب لها لقاح لي كيكون مصاوب بالطريقة الكلاسيكية يعني فيروس ميت اولا ضعيف قوي راك فاهم

بالنسبة لكورونا بينات الدراسات عليها انو الطفرات فيها قلال

الباحثين في المغرب طرحوا هاد السؤال واش اللقاح لي طورات شركة سينوفر من الصينية غادي يكون خدام عندنا واش الفيروس في الصين كان عندو شكل في ديالو وملي جا للمغرب فالطريق طرات ليه شي طفرة غيرتجان ديالو وكجواب على هاد السؤال نشرو تلاتة الأوراق بحثية هانتا كتشوفهم اللي كتبت انه هو نفس اللي لقاح شركة السينوفار خدام عليه هو نفسو اللي كاين فالمغرب وبسبب هاد البحث قرر المغرب يدخل فالمرحلة التالتة ديال التجارب السريرية زائد انو المغرب بغا يصوب مصنع كينتج هاد اللقاح للدول الإفريقية غادي يكون فطنجة وكجواب على السؤال لحد الآن الفيروس بين انه ما تيتحولش بحال فيروس الإنفلونزا

هذا علاش في الغالب ما غاديش يكون لقاح فكل عام ولكن راه مازال ماعارفينش بالضبط شحال كاتبقى الذاكرة المناعية فالدات اللي هوما كريات راكم فاهمين منصف السلاوي فواحد المداخلات ديالو قال على ما يبدو انه كل خمس سنين خاص واحد يدق باش يعاود يذكر المناعة

وهنا دابا السؤال المطروح

علاش اصاحبي ما نصبروش بحال بزاف الدول ونديرو الحوايج بقواعدها

وبلا ريسك ا صاحبي بلا ما نبقاو نريسكيو وكجوابا على هاد السؤال في التصريحات ديالهم المسولين تيقولو الى طبقنا قاعدة الخطورة والفائدة لي ممكن تحصل منها فراه اللقاح هو احسن خيار او باش تفهم مزيانة اي حاجة كيبغي يدري انسان فحياتو راه قبل لا يديرها الريسك ديالها مقارنة مع الفوائد لي كيجي منها

را غير تخرج للزنقة كاين انك ضربك طوموبيل ولكن كاين فائدة انك تمشي تخدم فنتا كتغلب فهاد الحالة الفائدة لأنك تخدم على الريسك اللي غيقدر يكون واللي هو صغير انه دربك الطوموبيل بنفس المنطق المسؤولين خداو هاد القرار حاليا الوضع كارتي والحالات الحرجة والوفيات بسباب هاد الفيروس بالعرام

زائد الإجراءات ديال التباعد الإجتماعي وتقليل الحركة بين المدن بسبابها الإقتصاد كياكل العصا

وغير المعلومة في الحجر الصحي الشامل كل نهار كنا كنخسرو بسبابو مليار ديال الدرهم في الناتج الداخلي الخام

المسؤولين تيقولو فهاد الخطوة ديال اللقاح الخطر لي عندي هو انه مزال مكملتش المرحلة تيتم التجارب السريرية كيفما موالفة خاصها تكون ولكن الفائدة اليقينية لي عندي هو انني غادي نتجنب وفيات بالعرام كل نهار عندي ما بين ربعين حكيت لتمانين واحد كيموتو تخيلو الى بغيت نتسنى تا يسالي المرحلة التالتة كما ينبغي لي خاصا عام اولا عام ونص تخيلو عدد الوفيات لي غادي نضحي بيه زائد الاقتصاد المتأزم في حين الا عطيتو الرخصة دابا لهاد راه غادي نتجنب هاد المشكل كامل زائد حتى الخطورة ديال اللقاح را ماكبيراش لأنه اللقاح حسن وفارم المغرب دخل فالتجارب السريرية ديالو وشاف داكشي عن قرب ومتيق كان من النتائج ديالي ولا انه كان داخل في التجربة وهاد اللقاح بالضبط الشينوا لقحات به كتر من مليون واحد والتجارب ديالو في الإمارات دارو على خمسة وربعين الف واحد وماشي غير المغرب بوحدو لي دار هاد اجراء راه حتى ميريكان وكندا والنجليز والسعودية عطاو الترخيص وكاين اللي بدا فيهم التلقيح كيفما دارت قبل الصين والإمارات روسيا والبحرين هادشي اللي كيقولو المسؤولين ولكن اللي عندهم تحفظ على القرار تيقولو بلي كاين مشكل في الشفافية

المغرب معول على لقاح سينوفر ديال الشركة الصينية

وهاد الشركة عندها جوج لقاحات لقاح مع جامعة بكين ولقاح مع جامعة ووهان

اللقاح لي بدات كتلقح به الامارات ورخصت ليه هو لقاح ديال بيكين وهو لي قال تا انه فيه الفعالية ديال ستة وتمانين في المية

في حين ان المغرب داخل في التجارب السريرية ديال اللقاح د ووهان

هو والبيرو

وهاد اللقاح ما عارفين عليه والو

زيادة على هادشي حتى اللي لقا هاد المعلومات اللي واصلين لنا عليه من وزارة صحة الإمارات ماشي من مختبر السنوفار

يعني كاين مشكل في الوضوح د المعلومة مازال خاص المختبر ينشر النتائج ديال التجارب السريرية ديال اللقاحين بجوج

ديال ووهان وديال مديرية الأدوية والصيدلة المغربية ما خصها ترخص اللقاح تنعرفو اينا واحد غادي نديرو للمغاربة? واش ديال ووهان اولى بيكين وتنشر تقرير مفصل على التجارب لي دارو المعلومات كاملين كيفما دارت مديرية الغذاء والدواء دميريكان مع لقاح فايزر وكيفما كيديرو كلشي المختبرات

قبل لا تبداو عملية التلقيح بارطاجيو مع الناس المعلومات بخصوص اللقاحات وخليو الأخصائيين والمجال العلمي يدوي ويناقش وهادشي اللي غيحفز الناس انهم يتلقحو

وكجوابا على هاد القضية عاوتاني المسؤولين تيقولو بلي المغرب ممعولش قلت فقط على راه كاينة تا راه خرجات التجارب الأولية وكان داكشي شفاف وتنشر في المواقع كيفما كلشي دار

زائد انه معولين على لقاحات خرين من غير هاد هاد الجوج بحال فايزر واي لقاح ممكن توصلو بيه ومتنساش انه راه ماشي من السهل يكون عندك اللقاح مع يلاه خرج راه غير الدول المتقدمة لي عندهم الحصة ديالهم حاليا من اللقاح منظمة الصحة العالمية كتقول بلي الدول الفقيرة مغادي يوصلها اللقاح تال اللخر ديال الفين وواحد وعشرين

والمغرب دار مجهود دبلوماسي كبير باش يكون من اول الدول لي يكون عندهم اللقاح رغم انه ماشي شي دولة كبيرة

سؤال واش اللقاح غادي يكون اجباري ولا لا? في الغالب ما غاديش يكون اجباري

ولكن في الغالب غادي يديرو لك ديك اللابق ديال خاصك الى بغيتي دخل التيران خاصك لاكارط ديال اللقاح الى بغيتي تسافر خاصك لاكارط ممنوع عليك بزاف د الحوايج الى ماكنتيش ملقح وبحالا قلتي اجباري دابا سؤال خر واش هادشي كامل امر باش يخدر الشعب كجواب الدولة هي البشر اللي فيها ويلا كنتي تفرجتي فحلقة ديال ديون المغرب غادي تفهم بلي اساس مداخيل الدولة هوما الضرائب اللي كيجيو بسبب النشاط ديال السكان تا اللي فيها يعني بالمنطق ايلا مشات حتى خدرات الشعب فكأنها كطلق قرطاسة على راسها وغادي طيح فأزمات اللي تيهددوها بالإنقراض كدولة هادشي من ناحية اما راه صناعة اللقاح تتكون عملية صارمة ومراقبة بشكل كبير كيفما شفتو باش في الأخير تقدر الشركات المنتجة تبيع وإلا حتى دولة مغادي تشري عندها لأنه ملي كتبغي تجي طلب الرخصة راه كلشي كيتفلا بموت الديطاي ديال الديطاي

دابا جوج اسئلة كيطرحو بزاف

واش في اللقاح كاينين مواد سامة اللي تقدر تهدد الحياة ديالنا

واش ممكن يكون فشي لقاح روبوت تغيير بحجم جزيئها وحنا عارفين بلي الجزيئات تتكون متكونة من مجموعة من الذرات

والجواب على هاد الأسئلة واسئلة اخرى كاينين في الجزء الثاني من هاد الحلقة لي كاينة في قناة نجيب وختاري دوا على هادشي بالتفاصيل وعاودلينا قصص واعرة تشدو بها الستة ندخل نتفرج عندنا وهادشي لي كاين فهاد البلان او سمحو ليا طولت على الله تكون ستافدتي من هاد الفيديو تبعوني فصفحتي على فايسبوك

راه غالبا غادي ندير تماك لايفات مع اخصائيين بخصوص هاد الموضوع شكرا لكل فريق الباحثين والمختصين والفنانة ديال التحريك والجرافيز والصوت لي عاونوني في انتاج هاد الفيديو

الى عجبك بارطاجيه مع صحابك والناس لي كتعرفهم وخلي ليا رأيك فهاد الموضوع كامل سواء متافق اولا ضد راه كيهمني وتابونا فلاشين الى حبيتي وشكرا

السلام عليكم ومرحبا بكم فحلقة جديدة من اجل تفهم واليوم غادي ندويو على الناس اللي عندهم ممتلكات على برا وهنا تنقصد بفلوس عقار طوموبيلات اي حاجة عندك على برا وكتي مغربي وداخل هنا عندك الاقامة او هنا في المغرب غادي يبدا يطبق عليك من الفين وعشرين واحد القانون صغيور باش يبدا يطبق عليك العقوبات في الفين وواحد وعشرين لي مغاديش تدجقلك عندك فلوس اي حاجة مهمة ليك هاد الحلقة تعرف اشنو واقع

ولكن قبل انبداو الشرح متنساش تأبونا عندنا دير للفيديو بارطاجي وخلي باش ينتشر الوعي

السلام عليكم باش تفهموني مزيان اليوما غادي ندويو على المادة تمنية اللي خرجات في القانون المالية الفين وعشرين واللي هي كتشبه لديك المادة اللي خرجت شحال هادي في قانون المالية والتي تعرف بيسكال اولا ما يصطلح عندنا

عفا الله عما سلف

هاد المادة تا هي عفا الله عما سلف الذل

ولكن الجديد اللي كاين هاد الخطرة انه الى ما درتيش عفا الله عما سلف هاد العام غيطبق عليك دردك دردق العام لي من وراه

علاش العالم كامل وتحت اشراف واحد المنظمة سميتها منظمة التعاون والتنمية الاقتصادية تافقو وقرروا باش يبداو يتبادلو المعلومات فيما بعضياتهم على المواطنين اللي ساكنين برا ديك البلاد بالنسبة للبلاد لخرى فهمتي تا وزة مثلا انا مغرب عندي مواطنين مغاربة ساكنين تما ولا عندهم املاك بسميتهم تما من حقي نعرف المعلومات عليهم وانا كذلك نصيفط المعلومات ديال المقيمين عندي هنايا باش العالم كامل يتبادل المعلومات فيما بينهم ولكن قصد العالم كامل العالم كامل صوب بعض الدول مثلا كوريا الجنوبية من دوك المراض وهاد القضية دارت باش تحبس التهرب الضريبي لعند بزاف د الناس كيخرجو فلوسهم لسويسرا وداكشي كلشي ولى دابا معروف وهادشي غيبدا يطبق من الفين وواحد وعشرين والمغرب غادي يدخل فيه ماشي حيتاش بغى وإنما صحة كلشي كيدخل غادي يبدا قالك النقابة وما يبقى عندك لا استثمار لا والو ضربك طريح فالمغرب تا هو داخل فالفين وواحد وعشرين المغرب غادي يولي عارف كلشي بخصوص الأملاك ديال المغاربة اللي كاينين على برا ودابرتي عليها لهذا خرج هاد المادة تمنية باش يقول للناس دخلوا بالري قبل ما يوقع لكم البشكلات بت ما فهمتش علاش قلت قنيطرة ولكن جات مريقلة في الهضرة تقدر تقول شي فيها الرازوار

بخلاصة المادة تمنية كتقول للناس لي عندهم الإقامة اولا المواطن الضريبي اولا المقر الإجتماعي في المغرب دخلو فلوسكم لي على برا او خلصو واحد المساهمة صغيورة وندخل ليكم مزال في موطن الضريبي كيكون عند الشخص فشي بلاد ملي كيضرب فيها مية وواحد وتمانين يوم فالعام ولو تكون مفرقة يعني ست شهور زائد نهار الا ضربتيها البلاد را كتعتبر عندك الموطن الضريبي فديك البلاد

بمعنى خصك تخلص الضرائب لديك البلاد للي ضربتي فيها هاد المدة

فمثلا واحد ضارب مية وواحد وتمانين يوم ففرنسا وضارب لشي في المغرب فراه خاصو يخلص الضرائب ديالو في فرنسا ماشي في المغرب مية وواحد وثمانين يوم وخا مفرق الناس المغاربة لي عندهم مواطن ضريبي هنايا لي كونوا واحد الممتلكات وهما عايشين في المغرب ولكن دوك الممتلكات كاينين على برا يعني الناس ساكنين في المغرب ولكن عندهم دار على برا يخرجو فلوسهم وشراو ديك الدار على برا اولا عندهم فلوسهم على برا كتقوليهم دخلو الفلوس ديالكم ويلا كانوا فلوس وصرحوا ليا بدوك الممتلكات اللي على برا بلا ما تبيعوهم غا صرحوا ليا بالقيمة ديالهم وتخلصوا عليهم واحد النسب الا كان داكشي اللي صرحتي به ممتلكات عقار كتخلص على النسبة ديال عشرة فالمية من قيمتو متلا كان شي عقار ديال مية مليون اورو غتخلص عليه عشرة المليون اورو وفي حالة الى كانوا فلوس كاش العاقة خاصك دخلهم هو لابد كاينين المغرب وبالضروري تبيع خمسة وعشرين فالمية منهم للدولة بالدرهم يعني تحولها من ديك العملة الأجنبية للدرهم نسبة خمسة وعشرين فالمية وتكاردي خمسة وسبعين فالمية الى بغيتي عملة اجنبية في حالة حولتي خمسة وعشرين فالمية ديك خمسة وعشرين فالمية كتخلص عليها النسبة ديال جوج فالمية كضريبة وهداكشي لي خليتي خمسة وسبعين فالمية ديال العملة كتخلص عليه خمسة فالمية من قيمتو كضريبة ونعطيكم مثال باش توضح ليكم الصورة فرضا عندك مية مليون ديال الأورو على برا غادي دخلها خاصك ولابد خمسة عشرين فالمية منها تحولها للدرهم هي خمسة وعشرين مليون د الأورو وتبقى عندك خمسة وسبعين مليون ديال الأورو اورو ومن حقك البنكة على حسب الإختيار ديالك تصاوب ليك حساب بالعملة اجنبية اللي تبقى فيه العملة ديالك اجنبية اولا حساب بالدرهم قابل للتحويل يعني كتبقى بالدرهم او انت كتشريها بالأورو او التحويل ديالها كيطرا على حسب سعر الصرف ديال ديك النهار شوف الدرهم شحال ساويتها? عندك اختيار من بين جوج نتا لي بغيتي هاديك خمسة وعشرين مليون اورو لي تحولت للدرهم كتخلص عليها ضريبة جوج في المية من قيمتها حسبها نتا شحال جات وهاديك خمسة وسبعين مليون د الأورو لي بقات اورو غادي تاخد منها البنكة خمسة في المية غادي تعطيها للدولة مزيان اولا كانوا عندك ممتلكات كيفما قلت لك راه كيبقاو مكتمشيش تبيعهم كتخليهم ولكن كتصرح بقيمة انتم قيمتهم كتحط عليها عشرة فالمية فهاد المادة تمنية را شارحين بالتفاصيل اشناهما الوراق وداكشي اللي خصك دير مع الأبناك? العلاقة كطرا بينك وبين البنك المغربية والمدة اللي تقدر تستافد منها هاد المادة هي ابتداء من واحد يناير الفين وعشرين حتى لواحد وثلاثين اكتوبر الفين وعشرين هادي هي المدة اللي تقدر تصرح بها وتستافد من هاد المساهمة الابرائية طبعا هاد المساهمة من اي عقوبات ديال مكتب الصرف ومن اي ضرائب ضريبة على الدخل والضريبة على الجسم كتعفيك من هادشي كامل وتكون مرتاح

وهنا طبعا عندك مجموعة ديال الأسئلة طاحوا لك في هاك انا نجاوبك عليهم